《周仲章通判润州》
宋代·梅尧臣

昔过京口山，断崖如巩洛。
抱谷黄芹泥，百丈耸垠堮。
山岭与江面，地脉水可度。
欲凿无浅泉，孰云南土薄。
君为别乘去，便比北州乐。
已免卑湿忧，仍离鴞鹏恶。
况逢休明时，秋堞罢严柝。
夜爱寒江潮，月临甘露阁。
置酒发浩歌，万里波欲却。
霜蟹肥可钓，水鳞活堪斫。
纵饮不须休，未应沧海涸。
终当笑杨雄，穷壁常寂寞。
更知首阳人，薇蕨事亦错。
不若阮步兵，醉鞍伸两脚。
太守必吾徒，傥能时就酌。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。